Peeter Oja

pisi|Peeter Oja (1998)
Peeter Oja (sündinud 2. juulil 1960 Tallinnas) on eesti näitleja, koomik.

Ta lõpetas 1978. aastal Tallinna 22. Keskkooli ja 1986. aastal Tallinna Riikliku Konservatooriumi lavakunstikateedri (12. lend). 

Aastatel 1986–1989 töötas ta Vanemuise ja 1992–1994 Estonia teatris. Vabakutseline näitleja on ta 1994. aastast (varem ka 1990–1992).

Oja on olnud Eesti Teatriliidu (1988–2009) ja Eesti Näitlejate Liidu liige (1993–2009).Peeter Oja. Eesti Teatriliit.

Loominguline töö
"Kitsas king"
"Kitsas king" oli aastatel 1982–1987 Eesti Televisiooni absurdihuumori saatesari, milles Peeter Oja mängis perekond Kinga ülekasvanud last Villemit. Sarjale kirjutasid lugusid Hardi Volmer, Riho Unt ja Villu Kangur. Esitati ka Andrus Vaariku ja Peeter Oja improvisatsioone.

Saate režissööri Toivo Kõsteri põhiline eesmärk oli muusikavideoid teha, mis oli tol ajal hästi kuum teema. Välismaa eeskujul videote tegemine ja näitamine võis olla ideoloogiliselt kahtlane ja seepärast tehti sinna sketše vahele.
Manana Estios Primi-Futu Bänd, mille lauljaks oli Peeter Oja, esitas psühhedeelse loo "Today I kiss you". Populaarne oli ka Andrus Vaariku ja Peeter Oja paroodia ansamblist Modern Talking.Andrus Vaarik: Eks telesaatel "Kitsas king" oli dissidentluse maik juures. ohtuleht.ee, 14. jaanuar 2017

Kuldne Trio
Aastatel 1989–1996 esines Peeter Oja ansambli Kuldne Trio koosseisus, peamiselt lauljana. Ansambli kontserdid algasid tihti viisil, et esimeste lugude ajal ilmus publiku üllatuseks nende hulgast välja dressides ja nokkmütsiga Peeter Oja kehastatud tüüp, kes lärmates tormas lavale ansamblit korrale kutsuma.Kuldne Trio: ausalt ja avameelselt. ekspress.delfi.ee, 5. september 2008 Album "Perekonnatola" (CD ja helikassett) ilmus 1995. aastal.Kuldne Trio – Perekonnatola. discogs.com

Kreisiraadio
Aastatel 1993–2008 osales Peeter Oja komöödiarühmituse Kreisiraadio koosseisus. Kreisiraadio oli improvisatsioonil tegutsev kollektiiv, kes esitas ohtralt absurdihuumorit, kus absurdselt naljakate sketšidega käis käsikäes ka osaliste enda naer ja selle tihti luhtunud varjamine.Peeter Oja legendaarsest "Kreisiraadiost": naer tuli sellest, kuidas endal nii lolle mõtteid pähe võis tulla. sky.ee, 5. aprill 2023 Kreisiraadio tegi mõnikord ka piiripealseid nalju. Viimaste poolest on tuntumad sketšid "Seksiabi", "Politseikroonika", "Sinu jaoks on see karneval, neeger!".Peeter Oja ja René Vilbre meenutasid "Kreisiraadio" aegu: Leinatamm oli sisemiselt dirigent ja oskas trio tööle panna! ohtuleht.ee, 10. juuni 2018

Tuntumad Peeter Oja kehastatud tegelased Kreisiraadio raadio- ja telesaadetes on rootsieestlane Alev Ström, ülirobustne kivipallur Jürto ja Kert Ämmapets, kes kaotas 800 miljonit.

Oja esines Kreisiraadio koosseisus lauluga "Leto svet" 2008. aasta Eurovisiooni lauluvõistlusel, mis toimus Serbia pealinnas Belgradis.

Bläck Rokit
Bläck Rokit oli Peeter Oja ühemehebänd, mille suurema osa lugude tekstid kirjutas ta ise. Eranditeks on "Nikita ja Vitja" ja "Tõutäkk" (sõnade autor Villu Kangur), "Ma pole majaline teie peres" (põhineb Heiti Talviku luuletusel) ning setu rahvalaulu töötlus "Pill oll helle". Muusikaliselt oli tegu suuresti läänemaailma laulude töötlustega, kuid kasutati ka kodumaiste heliloojate loomingut, näiteks Glen Pilvre ("Juustulaul (Ainult sina)", "Ma pole majaline teie peres") ja Priit Pajusaar ("Today I kiss you")

Bläck Rokiti üks tuntuimaid lugusid on "Itimees", kust tekkis ka sama sõna IT-meeste kohta, kuigi laulu sõnum ei haaku kuidagi IT-ga.Bläck Rockit on tagasi ja möllab homsel müstilisel kuupäeval. elu24.postimees.ee, 12. juuli 2012

1996. aastal ilmus Bläck Rokitil kümne lauluga album (kassetil ja CD-l) "Bläck Rokit – Esimene mees, kes ise lendab vol. 3" ja 1997. aastal album (CD, kassett) "Bläck Rokit – Itid Vol. 1" (10 lugu).Bläck Rokit. discogs.com

"Tondi jutud"
"Tondi jutud" on 2002. aastal Kanal 2 eetris olnud vestlussaade, kus Peeter Oja kehastas väljamõeldud tegelast Richard Tonti. Saates, kus arutati päevakajalisi teemasid huumorivõtmes, algas koostöö Mart Juurega.

"Ärapanija"
"Ärapanija" oli Peeter Oja ja Mart Juure 2003. aastal alanud telesaatesari, milles lahati nädala sündmusi läbi satiiri ja huumori. Põhisaatejuhte asendasid vahel Andrus Kivirähk, Eino Baskin, Jaan Rekkor ja Liis Lass. Peeter Oja lahkus 2013. aastal "Ärapanijast" ning osales TV3 paroodiasaates "Su nägu kõlab tuttavalt", selle esimesel hooajal."Su nägu kõlab tuttavalt" osalejad selgunud! elu24.postimees.ee, 27. veebruar 2013 Aastatel 2016–2019 tegid Oja ja Juur "Ärapanija" saateid spetsiaalselt aastavahetuseks.VAATA UUESTI! Kuidas meeldis „Ärapanija“ teine osa. ohtuleht.ee, 1. jaanuar 2020

Teatrilavastusi
 "Loomaaialugu" (1984, Noorsooteater) – Peter
 "Ferdinand Vahva" (1985, Noorsooteater) – Ferdinand (peaosa)
 "Lõõmav pimedus" (1985, Ugala) – Carlos
 "Lika" (1985, Ugala) – inspektor
 "Mees on mees" (1985, Pärnu teater) – Galy Gay
 "Macbeth" (1987, Vanemuine) – Donalbain
 "Kirp kõrvas" (1987, Vanemuine) – Carlos Homenides de Histangua
 "Päkapikkude kool" (1987, Vanemuine)
 "Tõeline lääs" (1988, Vanemuine)
 "In corpore" (1989, Vanemuine) – Miljan
 "Mõrv katedraalis" (1989, Vanemuine) – rüütel
 "Fortunata" (1990, Ugala) – Mateo Gutierrez
 "Jumala soosik" (1990, Vanalinnastuudio) – David
 "Philoktetes" (1990, Vanemuine) – Philoktetes, Melose saare kuningas
 "Aga naised, härra salanõunik?" (1991, Vanemuine) – Johann Peter Eckermann
 "President" (1992, Vanemuine) – teine kärumees
 "Faust" (1992, Vanemuine) – Valentin, Margarete vend, palgasõdur
 "Suudle mind, Kate" (1992, Estonia) – esimene mees
 "Laenake tenorit" (1994, Draamateater) – Max, Soundersi assistent
 "Kardemoni linna rahvas ja röövlid" (1995, Endla) – Jesper
 "Tulumaks" (1995, Draamateater) – Paul Brazier, reklaamiagentuuri direktor (peaosa)
 "Mets" (2000, Vanalinnastuudio) – Shtshastlivtsev
 "Õhtusöök lollidega" (2001, Vanalinnastuudio) – Francois
 "Mis liig, see liig!" (2002, Vanalinnastuudio) – Hickrory-Woody pojad
 "Helisev muusika" (2003, Nukuteater) – Max Detweiler
 "Kõik armastavad..." (2005, Draamateater) – Solomon
 "Tuhkatriinu" (2005, Smithbridge Productions / Muusikaliteater) – kuningas
 "Tüütu tüüp" (2005, Vana Baskini Teater) – ebaõnnestunud abielumees
 "Tähtede sadu" (2007, Vana Baskini Teater)
 "Cancún" (2011, Draamateater) – Pablo
 "Nüüd tõesti aitab jamast" (2013, Monoteater) – Peeter Oja monotükk
 "Kui loll võib olla inimene" (2014, Point) – Peeter Oja monotükk
 "Tallinn Comedy Gala" (2015, Kinoteater)
 "Elamise kunst" (2015, Point) – Peeter Oja monotükk
 "Eesti 99" (2015, Point) – Peeter Oja monotükk
 "Eestlased - erilised inimesed" (2018, Point) – 
 "Vana klaver ehk Suusabaasis on tantsupidu" (2020, Thors Production)
 "Ada. Rääkimata lugu" (2022, Thors Production)
 "Rohelised niidud" (2024, Thors Production)
 "Täna õhtul… Peeter Oja" (2026) – Peeter Oja monotükk

Filmid
 1988 – "Narva kosk" – Miša Goldin
 1993 – "Tallinn pimeduses" – Dmitri
 1993 – "Suflöör" – Henri
 1998 – "Tappev Tartu" – Humphrey
 2000 – "Saamueli internet", animafilm – hääl
 2001 – "Heinaloom", lühifilm – Rosin
 2001 – "Lepatriinude jõulud", animafilm – Salvatore (hääl)
 2003 – "Vanad ja kobedad saavad jalad alla" – kinnisvaramaakler Kikas
 2005 – "Kohtumine tundmatuga" – Tipp
 2003, 2005 – "Frank ja Wendy", 7. osaline animafilm – jutustaja (hääl)
 2006 – "Leiutajateküla Lotte" – Adalbert (hääl)
 2006 – "Garfield 2" – eestikeelses versioonis Garfield (hääl)
 2008 – "Taarka" – Taarka isa
 2008 – "Kaasasündinud kohustused", animafilm – mees
 2010 – "Punane elavhõbe" – politseiülemus Buldooser
 2012 – "Deemonid" – Miku
 2013 – "Elavad pildid" – Hirsch
 2020 – "Sipsik" – Mõmmi (hääl)
 2021 – "Öölapsed" – Liisi isa
 2021 – "Eesti matus" – Tiit
 2022 – "Sitikas Peeter", animafilm – hääl
 2023 – "Meisterkokk Mary", animafilm – isa Peeter
 2023 – "Kaka, kevad ja teised" – (hääl)
 2024 – "Sa pole üksi" – vanem põgenik
 2024 – "Must auk" – Laradze

Telesarjad ja -lavastused
 1984 – "Salu Juhan ja ta sõbrad" – reporter
 1986 – "Pulmatragöödia" – Borden Eisler
 1986 – "Kummaline missis Savage"
 1992 – "Hortensia ütles "P...sse!"", 
 1993 – "Kas te armastate papagoisid"
 1993 – "Kellanupp"
 1997–2003 "Kreisiraadio" (ETV sketšisaade)
 2000 – "Nota bene! Teatriluulud" – Leo Luht
 2006 – "Kreisiraadio sümfooniaorkester" (ETV)
 2007 – "Kreisiraadio šõu" (ETV)
 2008 – "Kreisiraadio tänutuur" (ETV)
 2009–2010 "ETV Huumori kuld" 
 2010–2012 – "Kälimehed" – Raivo
 2011 – Peeter Oja videodiskod ("Aferistotelis Europouluse videodisko", "Kivipalluri videodisko", "Bläck Rokiti videodisko")
 2018–2019 – "Lõks" – Rudolf Leevike
 2022 – "Buss" – Tambet
 2023 – "Spordiaasta tähed 2023" – spordireporter
 2024 – "Kreisiraadio juubel" (ETV)

 Tunnustus 
 2004 – Oskar Lutsu huumoripreemiahttp://www.postimees.ee/2575108/peeter-oja-ennustab-raigeid-tapatalguid
 2022 – parim meesnäitleja filmis

 Isiklikku 
Tema isa Enn Oja oli koorijuht ja muusikapublitsist. Tal on abikaasa Küllike ja tütar Paola Simona.Üle pika aja koos pildil: Peeter Oja käis kauni abikaasaga festivalil  Peeter Oja on olnud abielus Maret Peep-Ojaga.Postimees 1991. aastal: Peeter Oja abiellus teisel katsel. postimees.ee, 19. aprill 2019

2006. aastal kirjutas Peeter Oja Eesti Päevalehes arvamusloo "Kui sõnad saavad otsa", millega tekitas ühiskonnas rohket lainetust.PEETER OJA: Kui sõnad saavad otsa. epl.delfi.ee, 2. märts 2006 Tekkis palju vastukaja, teda intervjueeris nii kirjutav press kui ka Kanal 2 jutusaates "Kahvel".

 Viited 

Kirjandus
 Priit Pullerits. Peeter Oja ennustab räigeid tapatalguid. postimees.ee, 26. oktoober 2013
 Juubilar Peeter Oja: soovin ainult, et tütrel ja perel läheks hästi. eeter.err.ee, 3. juuli 2025

 Välislingid 




 Kreisiraadio. videoarhiiv, arhiiv.err.ee, 1997–2003
 Peeter Oja – surelik kodanik, mitte veel president Intervjuu "Arteris", 23. september 2006
 Oja Pets laulud. youtube.com

Kategooria:Eesti näitlejad
Kategooria:Eesti filminäitlejad
Kategooria:Eesti humoristid
Kategooria:Eesti lauljad
Kategooria:Jakob Westholmi Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1960